**C:\Users\Sverresborg B.L\Documents\Mine dokumenter\Sverresborg Borettslag\Sverresborg logo\Sverresborg logo.tif**

**Kvartalsrapport fra styret i Sverresborg borettslag**

Styret har hatt 6 styremøter til nå i 2022. Saker som har vært til behandling har i hovedsak omhandlet godkjenning av nye andelseiere, godkjenning av utleieforhold, naboklager og godkjenning av regnskap/budsjett for -2021.

Det har vært ett møte med Bomiljø-gruppa hvor det ble lagt planer for diverse aktiviteter i Borettslaget. Deriblant åpning av den nye, fine lekeplassen, dugnadsdagen i borettslaget vil igjen bli gjenopptatt og vil bli arrangert før 17. mai. Container vil bli satt ut og det vil bli satt opp telt for bytting av brukbare ting i forkant av containere kommer. Informasjon om dugnadsdag og dato for containere vil bli hengt opp på utgangsdørene.

Styret og en beboer har søkt om Gapahuk og tilskudd til sosiale tiltak fra Sparebank 1 samfunnsutbytte. Borettslaget har fått tildelt en gapahuk og kr. 10.000 til sosiale tiltak/gatefest. Gapahuken er tenkt plassert på lekeplassen.

Styret har hatt møte med Tobb i forbindelse med planlagt vedlikehold. Vi vil komme tilbake med mer informasjon vedrørende vedlikeholdsprosjektet.

De gamle husordensreglene var utdaterte og er blitt revidert. Reviderte husordensregler vil bli lagt ut på hjemmesiden og på styret sin Facebook-side.

Styret ønsker alle beboere en riktig god påske og en fin vår.

,,,,,,,,,,,,,,,

Med vennlig hilsen

Styret Trondheim, 11/4-22